
Nr. 3556/AP/26.06.2024
SOLICITARE DE OFERTĂ 

In vederea achiziţionării prin cumpărare directă vă solicităm ca până la data de 05.07.2024 inclusiv, să transmiteți oferta dumneavoastra, pentru următoarele servicii:
	Nr. crt
	Denumire servicii
Specificații tehnice minime
	UM
	Cant.

	1
	Servicii de dezvoltarea unei  platforme  de gestionare a dosarelor de evaluare ARACIS la nivelul UAIC, conform caietul de sarcini anexat
	buc
	1


Specificaţiile tehnice care indică o anumită origine, sursă, producţie, un procedeu special, sunt menţionate doar pentru identificarea cu uşurinţă a tipului de produs şi nu au ca efect favorizarea sau eliminarea anumitor operatori economici sau a anumitor produse. Aceste specificaţii vor fi considerate ca având menţiunea de „sau echivalent”.

Criteriul de atribuire: cel mai bun raport calitate-preț, aplicat ofertelor admisibile (care indeplinesc cerintele de calificare solicitate prin prezentul document si cerintele minime solicitate in caietul de sarcini). Factorii de evaluare și modalitatea de calcul sunt prezentate în caietul de sarcini. Contractul se va acorda firmei care îndeplinește toate specificațiile tehnice solicitate și care va avea punctajul cel mai mare în urma aplicării criteriului de atribuire. 

Termenul limita de prestare servicii: conform caietului de sarcini. 
Garantie: conform caietului de sarcini.Se va preciza obligatoriu perioada de garantie.
Garanția de bună execuție : 5% din valoarea contractului fără TVA

OFERTA TEHNICĂ
	Este obligatoriu ca oferta tehnică să includă toate serviciile prestate.
	Se va prezenta oferta tehnică, cu toate caracteristicile de identificare, în corespondenţă cu specificaţiile tehnice conţinute în caietul de sarcini.
	Serviciile vor fi ofertate astfel încât comisia de evaluare să le poată identifica drept criteriu îndeplinit conform cerinţelor tehnice solicitate. Ofertele care nu fac dovada explicită a caracteristicilor tehnice vor fi declarate neconforme. 
Oferta care va preciza un termen de prestare mai mare decât prevederile Caietului de sarcini va fi declarată neconformă.
Se va specifica daca se subcontracteaza vreo parte din contract, caz  in care trebuie sa prezinte la semnarea contractului cu autoritatea, contractul incheiat cu subsontractantul declarat. Se va mentiona partea din contract care se subcontracteaza si numele subcontractantului.
 
OFERTA FINANCIARĂ
	Preţul ofertei (fără TVA) se va exprima în LEI şi va rămâne neschimbat pe toată perioada de valabilitate a ofertei. Se va specifica daca ofertantul este sau nu platitor de TVA si cota TVA. Preţul va include toate naturile de cheltuieli ocazionate de prestarea serviciilor.
	Oferta trebuie să fie valabilă minim 60 de zile. Se va specifica obligatoriu valabilitatea ofertei
	   
		Valoarea estimata a achizitiei este de 71.428,57 lei fara TVA.

Oferta va fi insotita de:
· o copie a Certificatului Constatator eliberat de Oficiul Registrului Comerțului din care să rezulte numele complet, sediul, domeniul de activitate, respectiv faptul că operatorul economic are capacitatea profesională de a realiza activităţile care fac obiectul contractului (Obiectul contractului trebuie să aibă corespondent în codurile CAEN din certificatul constatator emis de ONRC ). Informatiile cuprinse in acest document, trebuie sa fie reale/actuale la data prezentarii. 
· Declarație privind neîncadrarea în situaţiile prevăzute la art. 59-60 din Legea 98/2016 – conform model anexat;
· declarația privind acceptarea condițiilor contractuale - conform model anexat
· Documentele justificative solicitate in caietul de sarcini – cap.2.4.2 Profilul experților principali. Declaratiile de disponibilitate a expertilor si declaratiile de consimtamant privind prelucrarea datelor cu caracter personal  - se vor transmite conform modelelor anexate.

Termenul de plată este: 
	În conformitate cu prevederile Legii 139/2022, contractantul are obligația de a emite facturi electronice și de a le transmite Autorității Contractante prin sistemul national privind factura electronica RO e-factura. 
	Termenul de plată al serviciilor este:
	a) 30 zile calendaristice de la data la care factura electronica este disponibila spre descarcare de către Autoritatea Contractanta, din sistemul RO e-factura, daca receptia este anterioara acestei date;
	b) 30 zile calendaristice de la data receptiei daca factura electronica este disponibila spre descarcare de către Autoritatea Contractanta din sistemul RO e-factura, la data receptiei ori anterior acestei date.
	Nu se acordă avans.

Alte prevederi:
Drepturi de proprietate intelectuală: Toate drepturile de autor, proprietate intelectuală, industrială și de altă natură asupra tuturor operelor create de către contractant sau membrii asocierii, aferente produsului sau serviciului livrat, se transferă pe termen nelimitat către autoritatea contractantă care va avea dreptul de a le reproduce, fotocopia, modifica, rula, instala, stoca, publica, distribui, reutiliza, adapta, traduce sau copia, prin orice mijloc și sub orice formă, parțial sau integral, după cum consideră necesar.

	Vă solicităm să transmiteți oferta, prin e-mail pe adresa: ramona.creanga@uaic.ro, fax 0232201148 sau la Registratura Universității Alexandru Ioan Cuza din Iași, B-dul Carol I nr. 11 (program de lucru de luni pînă vineri, între orele 08.00-16.00).

Note: 1.  Prezenta cerere de oferta este insotita de: caietul de sarcini, propunerea de contract, formulare.
2. Operatorii economici interesați să participe la procedura de achiziție vor avea în vedere consultarea permanentă a adresei unde este postată documentația de achiziție pentru a putea fi la curent cu eventualele clarificări care se vor publica până la data limită de depunere oferte.
3. Orice potențial ofertant are dreptul de a solicita clarificări legate de documentatia de achizitie mentionata mai sus, până cel târziu la data de 01.07.2024 inclusiv, prin transmiterea solicitărilor de clarificări direct la adresa de e-mail: cosmin.ungureanu@uaic.ro, ramona.creanga@uaic.ro, astfel încât să se asigure și timpul necesar pentru a elabora și transmite răspunsurile la solicitările de clarificari primite, respectiv până cel tarziu la data de 03.07.2024 inclusiv.


Manager de proiect,
Conf. Dr. Pr. Cezar-Paul Hărlăoanu



Director Achiziţii Publice și Urmărire Contracte
Ing.Gabriela Alexoaei

